《子夜歌 中实见示红桥笛语，谱此继声》
清代·程颂万

碍歌尘、绮苏半面，隔断一帘香雾。恁六代、琼枝抛散，尚有荡愁雾橹。

桥黯欹虹，笛残邀月，剩曲君能谱。乍艳魄、飞入江南，底事丁帘路窄，不容悉驻。

琼窗密、凉飔夕罥，撇下棋声都误。黄雨苏州，白波扬子，添画销魂树。

蓦飘灯、近晚酒魂，慵趁潮去。故国河山，凭阑揾泪，只许愁人赋。

怕几声、吹破兰宵，玉龙哀语。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。